Foto’s: Drie sterf in gru JHB-botsingFoto’s van die toneel. REZA @crimeairnetwork / Twitter Drie mense is dood en nege beseer, waaronder drie kritiek, nadat ŉ minibustaxi Vrydag in Johannesburg omgeslaan en gerol het. Chris Botha, woordvoerder van Netcare 911, het gesê die ongeluk het op die N17 naby die Osborne-afrit in Germiston aan die Oos-Rand plaasgevind.“Die oorsaak van die ongeluk is nog nie bekend nie. Van die insittendes is uit die voertuig geslinger terwyl dit gerol het,” het Botha gesê. Die drie mense was reeds dood toe paramedici by die toneel opgedaag het. “Drie mense het kritieke beserings opgedoen en ses is ernstig beseer.” Die beseerdes is op die toneel gestabiliseer en na verskeie hospitale geneem vir verdere behandeling. Die polisie ondersoek die ongeluk.